**Ol rul blo ol humanitarian wokmanmeri lo saed blo pasin blo gat sex or husait igat laik blo silip wantaim olhusait manmeri I gat hevi o bagarap I kamap lo laif blo ol**

Sapos yu wanpela humanitarian wokmanmeri na yu mekim pasin nogud olosem holim sikin o yu laik kuapim man or meri husait Istap ananit lo pawa blo yu, ol bos igat pawa blo rausim yu lo wok blo yu. Displa em ol rul we istap na yu mas bihainim gud tru:

* Ol humanitarian wokmanmeri itambu lo silip wantaim manmeri husat emi pikanini tasol, olosem emi no winim 18 pela krismas. Maski sapos em orait lo lo blo kantri blo em. Sapos oli tok olosem oli no bin save lo hausmas krismas blo em, dispela ino orat tu.
* Ol humanitarian wokmanmeri itambu lo givim mani o wok o kainkain samting sapos yu laik silip wantaim man or meri. Dispela pasin tambu, em karamapim ol halivim samting yumi givim ol man olosem kaikai na kolos na haus slip, lo taim nogud o taim blo bikpela bagarap.
* Yupela ol humanitarian wokmanmeri’, yupela holim ol bikpela pawa lo halivim ol manmeri lo taim nogut. Yupla igat pawa lo husait iken kisim halivim lo ol samting na ol sevis tu lo taim nogut. Lo tispla risen tasol, ol humanitarian okanaiseisen itok itambu tru lo usim dispela pawa lo mekim ol pasin nogut o askim laik lo silip wantaim ol manmeri we istap lo hevi o time nogut. Ol displa pasin nogut ibagarapim tru ol ol wok blo humanitarian.
* Sapos wanpla lo yupla ol humanitarian wokmanmeri igat luksave o wari olsem igat sampla manmeri insaid lo ples wok blo yu o manmeri insait lo narapla humanitarian wok ples imekem pasin nogut o toktok o tingting nogut, yupla imas ripotem behainim pasin blo ripot insait lo ples wok blo yu.
* Ol humanitarian wokmanmeri imas kamapim gudpla wok ples we ino gat pasin or toktok na tingting nogut. Na tu bai ino inap hamamasim displa ol kain pasin toktok or tingting nogud. Ol wokmanmeri imas oltaim showim kamap gutpla pasin long ples wok. Ol lida manmeri imas kamapim rot blong wok long lelivim na strongim displa wok bilong kamapim gutpla pasin, tingting na toktok long ples wok.

Ol ruls blo IASC long pasin nogud long saed blo pasin nogud blo koap o husait igat laik lo silip wantaim husait manmeri istap lo hia: <http://www.pseataskforce.org/uploads/tools/sixcoreprinciplesrelatingtosea_iasc_english.doc>. Tispla tok klia ibin kamap wantaem bikpla halipim blo IASC Task Team na Translators without Borders iko long ol husait manmeri kisim bakarap na tu husait nidin halipim o proteksen long nogud pasin blo sex o pasin blo silip wantaem manmeri na ol narapla kaen pasin nogud we hemi bakarapim narpla manmeri.